แอมริก ลาปอร์ต

แอมริก ลาปอร์ต (; เกิด 27 พฤษภาคม ค.ศ. 1994) เป็นนักฟุตบอลชาวสเปน ปัจจุบันเล่นในตำแหน่งเซ็นเตอร์แบ็กให้กับอัลนาสเซอร์และทีมชาติสเปน

ลาปอร์ตเป็นนักฟุตบอลชาวฝรั่งเศส (เชื้อสายบาสก์) คนที่สองถัดจากบิเชนเต ลิซาราซู (Bixente Lizarazu) ที่เล่นให้กับสโมสรอัตเลติกเดบิลบาโอ

ระดับทีมชาติ

ฝรั่งเศส
ลาปอร์ต เป็นตัวแทนของฝรั่งเศส ในระดับอายุไม่เกิน 17 ปี, 18 ปี ,19 ปี และ 21 ปี เขาเป็นส่วนหนึ่งของทีมรองชนะเลิศการแข่งขันชิงแชมป์แห่งชาติยุโรปรุ่นอายุไม่เกิน 19 ปี ในปี ค.ศ. 2013 หลังพ่ายแพ้ต่อเซอร์เบีย 0–1 ในรอบชิงชนะเลิศ  ที่ลิทัวเนีย และได้รับเลือกให้อยู่ในทีมยอดเยี่ยมของการแข่งขัน

วันที่ 24 มีนาคม 2016 ในรายการฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 รอบคัดเลือกที่พบกับสกอตแลนด์ซึ่งจัดขี้นที่อ็องเฌ ลาปอร์ตถูกนำตัวออกจากสนามเนื่องจากกระดูกน่องขวาหักและข้อเท้าขวาหลุดทำให้เขาต้องพักตลอดฤดูกาล โดยก่อนหน้านี้ในเดือนตุลาคม 2015 เขาให้สัมภาษณ์ว่าเขาจะเลือกเล่นให้กับสเปน หากไม่ถูกฝรั่งเศสเรียกติดทีมไปแข่งขันยูโร 2016

เดือนสิงหาคม 2016 ลาปอร์ตได้เริ่มต้นกระบวนการที่ทำให้เขามีสิทธิ์ในการลงเล่นให้กับสเปนตามความต้องการของยูเลน โลเปเตกี ผู้จัดการทีมชาติสเปนคนใหม่ เดือนถัดมาเขาถูกเรียกติดทีมชาติฝรั่งเศสชุดใหญ่ในการแข่งฟุตบอลโลก 2018 รอบคัดเลือกที่พบกับบัลแกเรียและเนเธอร์แลนด์ในเดือนตุลาคม และเขาตัดสินใจที่จะไม่รับสัญชาติสเปนโดยจะลงเล่นให้กับฝรั่งเศสต่อไป อย่างไรก็ตามเขาไม่ได้มีส่วนร่วมกับการแข่งขันสองนัดข้างต้น

ในเดือนสิงหาคม 2019 เขาถูกเรียกติดทีมชาติฝรั่งเศสในการแข่งฟุตบอลชิงแชมป์แห่งชาติยุโรป 2020 รอบคัดเลือกในนัดที่พบกับแอลเลเนียและอันดอร์รา อย่างไรก็ตามสองวันหลังจากนั้นเขาได้รับบาดเจ็บจากการลงเล่นให้กับสโมสรทำให้ไม่ได้มีส่วนร่วมกับการแข่งขันดังกล่าว

สเปน
เดือนพฤษภาคม 2021 คณะรัฐมนตรีสเปนได้มอบสัญชาติสเปนให้แก่ลาปอร์ตตามกระบวนการขั้นต้นของราชสหพันธ์ฟุตบอลสเปน จากนั้นฟีฟ่าได้รับรองการเปลี่ยนสัญชาติของเขาในสัปดาห์ถัดมาและอนุญาตให้เขาลงเล่นในฟุตบอลชิงแชมป์แห่งชาติยุโรป 2020 ทั้งที่ก่อนหน้านี้เขาเคยบอกว่า "การเล่นให้กับสเปนเป็นไปไม่ได้" และเขาจะไม่ยื่นขอถือสองสัญชาติ

ในวันที่ 24 พฤษภาคม 2021 ลาปอร์ตมีชื่อใน 24 คนของสเปน ในการแข่งฟุตบอลชิงแชมป์แห่งชาติยุโรป 2020 และในวันที่ 4 มิถุนายน เขาลงเล่นนัดแรกให้กับสเปนในเกมกระชับมิตรที่เสมอกับโปรตุเกส 0–0 เขาทำประตูแรกให้กับสเปนเมื่อวันที่ 23 มิถุนายนในฟุตบอลชิงแชมป์แห่งชาติยุโรป 2020 ที่ชนะสโลวาเกีย 5–0

อ้างอิง

แหล่งข้อมูลอื่น 
โปรไฟล์ ที่เว็บไซต์แมนเชสเตอร์ซิตี]

โปรไฟล์ที่เว็บไซต์สหพันธ์ฟุตบอลฝรั่งเศส  

บุคคลที่เกิดในปี พ.ศ. 2537
บุคคลที่ยังมีชีวิตอยู่
กองหลังฟุตบอล
นักฟุตบอลชาวฝรั่งเศส
นักฟุตบอลชาวสเปน
นักฟุตบอลชาวบาสก์
นักฟุตบอลทีมชาติสเปน
ผู้เล่นอัตเลติกเดบิลบาโอ
ผู้เล่นสโมสรฟุตบอลแมนเชสเตอร์ซิตี
ผู้เล่นสโมสรฟุตบอลอันนัศร์
ผู้เล่นในลาลิกา
ผู้เล่นในพรีเมียร์ลีก
ผู้เล่นในซาอุดีโปรเฟสชันนัลลีก
ผู้เล่นในฟุตบอลชิงแชมป์แห่งชาติยุโรป 2020
ชาวสเปนเชื้อสายฝรั่งเศส
บุคคลจากจังหวัดลอเตการอน
ผู้เล่นในชุดชนะเลิศยูฟ่าแชมเปียนส์ลีก